অপরদিকে আন্দোলনের কারণে বেশ কয়েক দিন থেকেই রাজধানীর শাহবাগ, সায়েন্সল্যাব, নিউমার্কেট, গুলিস্তানসহ পুরান ঢাকার অধিকাংশ পাইকারি বাজারে ক্রেতা সমাগম কমে গেছে। পরিবহন সমস্যার কারণে দেশের অন্যান্য এলাকা থেকেও আসছে না পাইকাররা। আবার পরিবহন সমস্যায় সারা দেশে পণ্য পৌঁছাতেও পারছেন না নিত্যপণ্যের ব্যবসায়ীরা। এতে ছোট ছোট ব্যবসাকেন্দ্রসহ ভোগ্যপণ্য উৎপাদনকারী প্রতিষ্ঠানগুলোর গুদামে পণ্য জমে গেছে। অনেক প্রতিষ্ঠান আবার শঙ্কার কারণে উৎপাদন কমিয়ে দিয়েছে।